CELEX: 31987R0961
Language: el
Date: 1987-03-31 00:00:00
Title: Κανονισμός (ΕΟΚ) αριθ. 961/87 του Συμβουλίου της 31ης Μαρτίου 1987 για την τροποποίηση του κανονισμού (ΕΟΚ) αριθ. 230/87 για τη δωρεάν χορήγηση στις φιλανθρωπικές οργανώσεις μεταποιημένων προϊόντων με βάση τα σιτηρά που κατέχουν οι οργανισμοί παρεμβάσεως

Avis juridique important

|

31987R0961

Κανονισμός (ΕΟΚ) αριθ. 961/87 του Συμβουλίου της 31ης Μαρτίου 1987 για την τροποποίηση του κανονισμού (ΕΟΚ) αριθ. 230/87 για τη δωρεάν χορήγηση στις φιλανθρωπικές οργανώσεις μεταποιημένων προϊόντων με βάση τα σιτηρά που κατέχουν οι οργανισμοί παρεμβάσεως  

Επίσημη Εφημερίδα αριθ. L 091 της 03/04/1987 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 961/87 ΤΟΥ ΣΥΜΒΟΥΛΙΟΥ  της 31ης Μαρτίου 1987  για την τροποποίηση του κανονισμού (ΕΟΚ) αριθ. 230/87 για τη δωρεάν χορήγηση στις φιλανθρωπικές οργανώσεις μεταποιημένων προϊόντων με βάση τα σιτηρά που κατέχουν οι οργανισμοί παρεμβάσεως  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1579/86 (2), και ιδίως το άρθρο 7 παράγραφος 4,  την πρόταση της Επιτροπής,  Εκτιμώντας:  ότι, για να αμβλυθούν τα προβλήματα που δημιουργήθηκαν από τις ιδιαίτερα δυσμενείς μετεωρολογικές συνθήκες του χειμώνα 1986/87, το Συμβούλιο εξέδωσε τον κανονισμό (ΕΟΚ) αριθ. 230/87 (3)·  ότι ο εν λόγω κανονισμός προβλέπει ιδίως ότι η ανάληψη των εν λόγω προϊόντων από τους οργανισμούς παρέμβασης πρέπει να γίνει το αργότερο στις 31 Μαρτίου 1987· ότι, λόγω των αναγκαίων διοικητικών διαδικασιών για την εκτέλεση του εν λόγω κανονισμού, ορισμένα κράτη μέλη δεν μπόρεσαν να τηρήσουν την προθεσμία αυτή· ότι, προκειμένου να καταστεί δυνατή η πραγματοποίηση του στόχου του εν λόγω κανονισμού σ' όλα τα κράτη μέλη, θα πρέπει να παραταθεί κατά ένα μήνα αυτή η προθεσμία,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 παράγραφος 2 του κανονισμού (ΕΟΚ) αριθ. 230/87, η ημερομηνία «31 Μαρτίου 1987» αντικαθίσταται από την ημερομηνία « 30 Απριλίου 1987», όσον αφορά τις ποσότητες των οποίων τη δωρεάν διανομή υπό μορφή μεταποιημένων προϊόντων έχουν ζητήσει οι φιλανθρωπικές οργανώσεις από τις αρμόδιες αρχές πριν από την 1η Απριλίου 1987.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαρτίου 1987.  Για το Συμβούλιο  Ο Πρόεδρος  P. DE KEERSMAEKER  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 139 της 24. 5. 1986, σ. 29.  (3) ΕΕ αριθ. L 25 της 28. 1. 1987, σ. 2.